stanford-oval/wikipedia huggingface dataset:
Rainer Pethran

| Rainer Pethran> Henkilötiedot |
| --- | --- |
Koko nimi:  Rainer Pethran
Syntynyt: 26. marraskuuta 1950 Augsburg, Länsi-Saksa
Kuollut: 2. syyskuuta 2019 (68 vuotta) München, Saksa
Kansalaisuus:   Länsi-Saksa
Koripalloilija
Pelipaikka:  Laitahyökkääjä
Pituus:  200 cm
Paino:  90 kg
Pelaajaura
Seurajoukkueet
:  USC München
Maajoukkueet
1971–1975:   Länsi-Saksa
Aiheesta muualla
FIBA
Rainer Pethran (26. marraskuuta 1950 Augsburg – 2. syyskuuta 2019 München) oli saksalainen koripalloilija.
Laitahyökkääjänä pelannut Pethran edusti Länsi-Saksan miesten koripallomaajoukkuetta Münchenin kesäolympialaisissa 1972 ja Länsi-Saksan EM-kilpailuissa 1971. Yhteensä hän pelasi 71 maaottelua vuosina 1971–1975. Seuratasolla Pethran edusti USC Müncheniä jossa saavutti maan pääsarjan hopeaa vuonna 1971. Pethran kuoli vaikeaan sairauteen 68-vuotiaana Münchenissä 2. syyskuuta 2019.
Aiheesta muualla

Rainer Pethran Kansainvälinen olympiakomitea. (englanniksi)
Rautamies (täsmennyssivu)

Rautamies voi tarkoittaa ainakin seuraavia:
Rautamies, Marvel-kustantamon sarjakuvissa esiintyvä supersankarihahmo
Rautamies, Yhdysvalloissa vuonna 1966 esitetty animaatiosarja
Rautamies, Yhdysvalloissa vuosina 1994–1996 esitetty animaatiosarja
Rautamies (puol. Człowiek z żelaza), Andrzej Wajdan elokuva vuodelta 1981.
Rautamies, tuhat vuotta vanhaksi ja tiibetiläiseksi väitetty patsas.
Riccardo Patrese

| Riccardo Patrese |
| --- | --- |
 Patrese Yhdysvaltain Grand Prix’ssä vuonna 1991.
Henkilötiedot
Kansalaisuus:   Italia
Formula 1 -ura
Aktiivivuodet:  1977–1993
Talli(t):  Shadow, Arrows, Brabham, Alfa Romeo, Williams, Benetton
Kilpailuja:  257 (256 lähtöä)
Maailman­mestaruuksia:  0
Voittoja:  6
Palkintosijoja:  37
Paalupaikkoja:  8
Nopeimpia kierroksia:  13
MM-pisteitä:  281
Ensimmäinen kilpailu:  Monacon GP 1977
Ensimmäinen voitto:  Monacon GP 1982
Viimeinen voitto:  Japanin GP 1992
Viimeinen kilpailu:  Australian GP 1993
Aiheesta muualla
www.riccardopatrese.com
Riccardo Patrese (s. 17. huhtikuuta 1954 Padova, Italia) on italialainen Formula 1 -kuljettaja, joka kilpaili sarjassa vuosina 1977–1993. Patresen ura oli todella pitkä, ja hän oli uransa lopettaessaan ajanut enemmän kilpailuja kuin kukaan muu Formula 1 -sarjassa (257). Patresen ennätyksen rikkoi Rubens Barrichello Turkin Grand Prix’ssä kaudella 2008. Patresen F1-ura on kaikkien aikojen seitsemänneksi pisin. Patresen kahden voiton välinen pituus on F1-historian toiseksi suurin 99 GP:tä ja ajallisesti pisin kestäen noin kuusi ja puoli vuotta.
F1-ura

Patrese esiintyi ensimmäisen kerran Formula 1:n ratissa vuonna 1977, jolloin hän ajoi Shadow-tallin autoa Monacon Grand Prix’ssä. Vuonna 1978 Patrese oli mukana Italian Grand Prix’ssä sattuneessa onnettomuudessa, jossa sai surmansa ruotsalainen F1-kuljettaja Ronnie Peterson. Vaikkakin Patresea ei virallisesti syytetty onnettomuudesta, monet kuljettajat pitivät häntä vastuussa Petersonin kuolemasta. Videotaltioinnit ovat sittemmin osoittaneet ettei Patrese ollut onnettomuuteen syyllinen.
Hän ajoi viimeisen vuotensa Benettonilla, tallikaverinaan tuleva maailmanmestari Michael Schumacher.
Riccardo Patrese starttasi pitkällä urallaan 256 GP-kilpailuun, joissa hän ajoi 6 voittoa, 8 paalupaikkaa ja 13 kilpailun nopeinta kierrosta. Patresella on toiseksi eniten keskeytyksiä 147 kappaletta.
Aiheesta muualla

Kuvia tai muita tiedostoja aiheesta Riccardo Patrese Wikimedia Commonsissa
The Riccardo Patrese Website (englanniksi)
Riccardo Patrese: The Italian Hero (englanniksi)
Rinkeby-Kista

Rinkeby-Kistan kaupunginosa-alueen sijainti Tukholman kartalla.
Rinkeby-Kista on yksi Ruotsin pääkaupungin Tukholman kaupunginosa-alueista. Se sijaitsee Tukholman länsiosassa (västerort). Rinkeby-Kistassa on yli 45 000 asukasta. Kaupunginosa-alue jakaantuu edelleen seuraaviin kaupunginosiin: Rinkeby, Akalla, Husby, Kista ja Hansta.
Rinkeby-Kistan kaupunginosa-alue muodostettiin 1. tammikuuta vuonna 2007, kun Rinkebyn ja Kistan kaupunginosa-alueet yhdistyivät toisiinsa.
Aiheesta muualla

Kuvia tai muita tiedostoja aiheesta Rinkeby-Kista Wikimedia Commonsissa
Tukholman kaupunginosa-alueet
Rautamies (patsas)

Rautamies on 24 senttimetriä korkea, 10 kilogrammaa painava ataksiittimeteoriitista kaiverrettu patsas. Rautamiehen väitetään olevan noin tuhat vuotta vanha Vaisravana-jumalaa esittävä hahmo, jonka saksalaiset tutkimusmatkailijat toimittivat Tiibetistä Saksaan 1930-luvun lopulla. Saksassa patsas pysyi yksityishenkilön kokoelmassa, kunnes se huutokaupattiin vuonna 2007. Kaksi vuotta huutokaupan jälkeen tutkijat pääsivät selvittämään patsaan alkuperää.
Patsaan hahmon väitetään olevan peräisin buddhalaisuutta edeltäneen bön-uskonnon ajalta, mutta siinä on buddhalaisia vaikutteita. Patsaan vatsassa on hakaristin kuva, joka oletettavasti kiinnitti saksalaisten tutkimusmatkailijoiden huomion.
Rautamiehen itämaisen alkuperän ovat kyseenalaistaneet muutamat tutkijat, jotka pitävät sitä 1900-luvulla valmistettuna eurooppalaisena väärennöksenä. Buddhalaisuuteen erikoistuneen tutkija Achim Bayerin mukaan patsaassa on 13 näennäistiibetiläistä piirrettä. Historioitsija Isrun Engelhardtin mukaan Tiibetiin matkanneet saksalaiset pitivät tarkkaa luetteloa ostamistaan esineistä, eikä rautamiestä löydy listalta.
Robert Charles Winthrop

Robert C. Winthrop
Robert Charles Winthrop (12. toukokuuta 1809 – 16. marraskuuta 1894) oli yhdysvaltalainen poliitikko.
Winthrop istui Massachusettsin osavaltion edustajainhuoneessa vuosina 1835–1840. Hänet valittiin Whig-puolueen edustajana Yhdysvaltain edustajainhuoneeseen 1840 ja erosi 1842. Hänet valittiin samana vuonna uudelleen ja jatkoi vuoteen 1850.
Winthrop toimi edustajainhuoneen puhemiehenä 1847–1849. Daniel Websterin tultua nimitetyksi ulkoministeriksi Winthrop nimitettiin jatkamaan senaatissa Websterin tilalla. Hän hävisi kongressivaalit 1851.
Ranskan tiedeakatemia

| Ranskan tiedeakatemia Académie des sciences |
| --- | --- |
 Ranskan tiedeakatemian tunnus.
Perustettu:  1666
Perustaja:  Ludvig XIV
Tyyppi:  kansallinen tiedeakatemia
Päämaja:  23 quai de Conti, 75006 Paris, France
Jäsenet:  279 jäsentä sekä ulkomaiset ja kirjeenvaihtajajäsenet
Kattojärjestö:  Institut de France
Aiheesta muualla
Académie des sciences (ranskaksi)
Infobox OKNimi-testi OK: 
Ranskan tiedeakatemia (ransk. Académie des sciences) on Ranskan kuningas Ludvig XIV:n vuonna 1666, talousministeri Jean-Baptiste Colbertin aloitteesta perustama tieteellinen akatemia. Akatemian tehtävänä oli aluksi neuvoa Ranskan hallitusta tieteellissä asioissa. Ranskan tiedeakatemia on yksi varhaisimmista tiedeakatemioista.
Vuonna 1699 tiedeakatemialle laadittiin peruskirja, joka tunnusti kuusi tieteen aihepiiriä: matematiikka, mekaniikka, tähtitiede, kemia, biologia ja anatomia. Jäsenmääräksi asetettiin 70. Tämä kuninkaallisen tiedeakatemian vaihe kesti vuodet 1699–1793.
Ranskan tiedeakatemia järjesti kansainvälisesti merkittäviä tutkimusretkikuntia. Esimerkiksi vuonna 1736 ranskalainen tähtitieteilijä Pierre Louis Moreau de Maupertuis johti tutkimusretkikuntaa Lappiin (Tornionjokilaaksoon) mitatakseen yhden asteen pituisen matkan meridiaanikaarta pitkin maastossa. Hänen tutkimuksensa vahvisti Isaac Newtonin näkemyksen maapallon muodosta eli siitä, että maapallo on hieman navoiltaan litistynyt.
Pääosa tiedeakatemian tehtävistä on sittemmin siirtynyt muille organisaatiolle. Ranskan tiedeakatemiasta tuli vuonna 1795  yksi jäsenluokka Ranskan instituuttiin (Institut de France), josta tuli Ranskan tiedeakatemioiden uusi katto-organisaatio, ja jonka tieteenalakirjo on sittemmin lisääntynyt.
Ranskan tiedeakatemia kokoontuu kuvassa näkyvän Ranskan instituutin tiloissa
Ranskan tiedeakatemia on 2000-luvulla uusinut peruskirjansa ja lisännyt sekä nuorentanut jäsenkuntaansa. Vuonna 2021 tiedeakatemialla oli 279 jäsentä, ja paikoista puolet on varattu alle 55-vuotiaille, yhä aktiivisessa tieteellisessä työssä oleville hakijoille. Lisäksi jäsenkuntaan kuuluu ulkomaisia ja kirjeenvaihtajajäseniä. Jäsenilleen tiedeakatemia järjestää yhä maanantaikokoontumisia Pariisissa Institut de Francen tiloissa. Tiedeakatemialla on myös rooli maansa tieteellisen tutkimuksen kansainvälisessä edustamisessa.
Aiheesta muualla

Kuvia tai muita tiedostoja aiheesta Ranskan tiedeakatemia Wikimedia Commonsissa
Kotisivut (ranskaksi)
Kotisivut (Arkistoitu – Internet Archive) (englanniksi)
d'Alembert, Jean-Baptiste le Rond. "Royal Academy of Sciences." The Encyclopedia of Diderot & d'Alembert Collaborative Translation Project. Ann Arbor: Michigan Publishing, University of Michigan Library, 2007 (englanniksi) (umich.edu)
Rautanaamio (täsmennyssivu)

Rautanaamio tarkoittaa seuraavia:
Rautanaamio, henkilöllisyydeltään tuntematon pitkäaikainen vanki Ranskassa 1600-1700-luvuilla
Rautanaamio, elokuva vuodelta 1929
Rautanaamio, elokuva vuodelta 1939
Rautanaamio, elokuva vuodelta 1977
Rautanaamio, elokuva vuodelta 1998
Muskettisoturit ja rautanaamio, elokuva vuodelta 1952
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rautanaamio”, voi hakea sivunnimihaulla, laajalla sivunnimihaulla tai tekstihaulla.
Puolan Open

| Puolan Open |
| --- | --- |
Laji:  Kyokushin
Perustettu:  2000
Hallitseva mestari:  Patryk Sypień
Eniten mestaruuksia:  Patryk Sypień (6)
Puolan Open (puol. Mistrzostwa Polski Open) on vuosittain käytävä Kyokushinin Puolan mestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Turnaus on pidetty usein loppuvuodesta loka-marraskuussa. Historian menestynein ottelija on ollut Patryk Sypień, joka on turnauksen kuusinkertainen mestari.
Tulokset

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 2000 | Tomasz Najduch | Krzysztof Habraszka | Sylwester Sypień |
| 2001 | Tomasz Najduch | Sylwester Sypień | Piotr Łukasiewicz |
| 2002 | Karol Ciesluk | Krzysztof Habraszka | Michal Sieradzki Michal Dziedzic |
| 2003 | Michal Krzak | Roman Zmora | Karol Ciesluk Karol Ciesluk |
| 2004 | Marcin Miller | Marcin Sieradzki | Piotr Banasik Piotr Polewiak |
| 2005 | Marcin Sieradzki | Marcin Miller | Radoslaw Kosicki Piotr Polewiak |
| 2006 | Krzysztof Habraszka | Michal Krzak | Marek Bartosiewicz Patryk Wojnar |
| 2007 | Marek Bartosiewicz | Marcin Miller | Patryk Wojnar Marcin Sieradzki |
| 2008 | Marek Bartosiewicz | Pawel Górniak | Andrzej Ogonowski Luksaz Lemieszko |
| 2009 | Pawel Biszczak | Karol Cielsuk | Marek Odzeniak Radoslaw Kosicki |
| 2010 | Pawel Biszczak | Karol Cielsuk | Patryk Wojnar Marcin Guzik |
| 2011 | Pawel Biszczak | Patryk Sypień | Marek Odzeniak Marcin Grzeszczuk |
| 2012 | Patryk Sypień | Marek Odzeniak | Maciej Mazur Daniel Bukowy |
| 2013 | Patryk Sypień | Damian Galiński | Arkadiusz Sieczka Julian Szerszeń |
| 2014 | Andrzej Winiarski | Michal Pniewski | Filip Adamow Marcin Nowak |
| 2015 | Patryk Sypień | Wojiech Zmija | Marcin Kulakowski Mateusz Kaptur |
| 2016 | Maciej Mazur | Patryk Sypień | Damian Galiński Marek Wolny |
| 2017 | Maciej Mazur | Damian Galiński | Krzysztof Jelonek Dawid Petecki |
| 2018 | Maciej Mazur | Marek Wolny | Marek Odzeniak Mateusz Kaptur |
| 2019 | Patryk Sypień | Marek Wolny | Grzegorz Kędzierski Tomasz Wloczyk |
| 2020 | Patryk Sypień | Marek Wolny | Krzysztof Jelonek Szymon Olpinski |
| 2021 | Patryk Sypień | Grzegorz Kędzierski | Wiktor Kolaja Marek Odzeniak |
| 2022 | Szymon Olpinski | Grzegorz Kędzierski | Wiktor Kolaja Patryk Sypień |
2023:
Menestyneimmät ottelijat

| Ottelija | Määrä | Mestaruus vuodet |
| --- | --- | --- |
| Patryk Sypień | 6 | 2012, 2013, 2015, 2019, 2020, 2021 |
| Pawel Biszczak | 3 | 2009, 2010, 2011 |
| Maciej Mazur | 3 | 2016, 2017, 2018 |
| Tomasz Najduch | 2 | 2000, 2001 |
| Marek Bartosiewicz | 2 | 2007, 2008 |
Punnanlampi

| Punnanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°06′09″N, 26°45′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskujoki:  Punnanpuru Kultahuopaan 
Järvinumero:  14.961.1.016
Mittaustietoja
Pinnankorkeus:  116,3 m  
Pituus:  410 m  
Leveys:  110 m  
Rantaviiva:  0,876 km  
Pinta-ala:  3,245 ha  
Saaria:  ei saaria 
 fiPunnanlampi 
Punnanlampi  on Etelä-Savossa Kangasniemellä  Kutemajärven lähellä sijaitseva lampi.
Maantietoa

Lampi on 410 metriä pitkä, 110 metriä leveä, ja sen pinta-ala on 3,2 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Härkäjärven lähi-alueeseen (14.961) se kuuluu. Lammen vedenpinnan korkeus on 116,3 metriä mpy.
Ray Backman

| Ray Backman> Henkilötiedot |
| --- | --- |
Syntynyt: 23. heinäkuuta 1974 (ikä 50) Suomi
Salibandyn pelaaja
Seura:  Loviisan Tor
Pituus:  185 cm
Paino:  70 kg
Ray Backman on loviisalainen salibandyvalmentaja.Ray Backmania voidaan pitää yhtenä loviisalaisen salibandyn perustajista. Rayn komennossa Loviisan Torin edustusjoukkue nousi aikoinaan  alasarjoista  Salibandyliigaan.
Backman on valmentanut uransa aikana Salibandyliigassa myös Tampereen Classicia ja TPS Salibandyä.
Päijät-Hämeen hyvinvointiyhtymä

Päijät-Hämeen keskussairaala Länsi-Lahdessa
Päijät-Hämeen sosiaali- ja terveysyhtymä on aikaisempi Päijät-Hämeen sairaalapiiri, johon liitettiin 1. tammikuuta 2007 alkaen myös joidenkin erikoissairaanhoidon kuntayhtymän sosiaalipalvelut, jolloin siitä tuli Päijät-Hämeen sosiaali- ja terveysyhtymä. Päijät-Hämeen sosiaali- ja terveysyhtymän täydellinen virallinen nimi oli Päijät-Hämeen sosiaali- ja terveydenhuollon kuntayhtymä. Kuntayhtymään kuuluivat kaikki Päijät-Hämeen maakunnan kunnat mukaan lukien Uudellamaalla sijaitsevat Pukkila ja Myrskylä. Päijät-Hämeen sosiaali- ja terveysyhtymä oli alueen suuri työllistäjä henkilöstömäärän ollessa 4160 (tilanne 31.12.2012).
Vuoden 2015 eduskuntavaaleissa Päijät-Hämeen keskussairaalan entinen johtaja Martti Talja valittiin kansanedustajaksi.
Sote-uudistuksen myötä Päijät-Hämeen sosiaali- ja terveysyhtymän toiminta päättyi 31. joulukuuta 2022. Nykyisin alueen sosiaali-, terveys- ja pelastustoimen palvelut tuottaa Päijät-Hämeen hyvinvointialue.
Kuntayhtymän osakaskunnat terveydenhuollossa

| Kaupunki tai kunta | Pääterveyskeskus tai -asema | Palvelukeskus | Toimiala |
| --- | --- | --- | --- |
| Asikkala | Asikkalan terveysasema** | peruspalvelukeskus Oiva -liikelaitos | kunnalliset sosiaali- ja terveyspalvelut  |
| Hartola | Hartolan terveysasema*** | peruspalvelukeskus Aava | kunnalliset terveyspalvelut  |
| Heinola | Heinolan terveyskeskus** | Heinolan kaupungin terveystoimi | kunnalliset terveyspalvelut  |
| Hollola | Hollolan sosiaali- ja terveysasema** | peruspalvelukeskus Oiva -liikelaitos | kunnalliset sosiaali- ja terveyspalvelut  |
| Iitti | Iitin terveysasema* | peruspalvelukeskus Aava | kunnalliset terveyspalvelut   |
| Kärkölä | Järvelän terveysasema* | peruspalvelukeskus Oiva -liikelaitos | kunnalliset sosiaali- ja terveyspalvelut  |
| Lahti | Lahden pääterveysasema (Lahden kaupunginsairaala) ** | Lahden kaupungin sosiaali- ja terveystoimiala | kunnalliset sosiaali- ja terveyspalvelut  |
| Myrskylä | Myrskylän terveysasema* | peruspalvelukeskus Aava | kunnalliset terveyspalvelut   |
| Orimattila | Orimattilan terveysasema* | peruspalvelukeskus Aava | kunnalliset terveyspalvelut   |
| Padasjoki | Padasjoen terveysasema* | peruspalvelukeskus Oiva -liikelaitos | kunnalliset sosiaali- ja terveyspalvelut  |
| Pukkila | Pukkilan terveysasema* | peruspalvelukeskus Aava | kunnalliset terveyspalvelut   |
| Sysmä | Sysmän sote-keskus*** | peruspalvelukeskus Aava | kunnalliset terveyspalvelut   |
1. tammikuuta 2016 Päijät-Hämeen sosiaali- ja terveysyhtymän jäsenkunnista Nastolan kunta yhdistyi Lahden kaupunkiin ja Hämeenkosken kunta Hollolan kuntaan.
* = Kuntayhtymä tuottaa kunnan tarvitsemat perustason sosiaali- ja terveyspalvelut

** = Kunta tuottaa itse vähintään perustason sosiaali- ja terveyspalvelut

*** = Perustason sosiaali- ja/tai terveyspalvelujen tuottamisvastuu on ulkoistettu yksityiselle taholle
Kuntayhtymän osakaskunnat

Asikkala
Hartola
Heinola
Hollola
Iitti
Kärkölä
Lahti
Myrskylä
Orimattila
Pukkila
Sysmä
Aiheesta muualla

PHSOTEY:n verkkosivut
Ray (Iran)

Ranskalaisen orientalistin Eugène Flandinin piirros raunioituneesta Raysta 1840 luvulla. Keskellä  seldzukkihallitsija Tuğrul Begin hautatorni 1100-luvulta.
Rayn maakunta Iranissa on maan pääkaupungin Teheranin tuntumassa.
Shahr-e Rey (pers. ‏شهر ری‎‎, "Rayn kaupunki") tai Ray (ری) on Reyn maakunnan pääkaupunki Teheranin provinssissa Iranissa. Aikaisemmin se oli itsenäinen kaupunki, mutta nykyisin se kuuluu suur-Teheranin metropolialueeseen yhtenä maan pääkaupungin alueista. Ray on maakunnan vanhin kaupunki, ja sillä on pitkä historia. Arabien, turkkilaisten ja mongolien invaasiot hävittivät vuorollaan kaupunkia, mutta siitä tuli uudelleen hallinnollinen keskus buijidien ja seldzukkien aikana.
Raysta on kotoisin monta historiallisesti merkittävää henkilöä, kuten persialainen alkemisti ja lääkäri Abu Bakr al-Razi (865–925), joka keskiajan Euroopassa tunnettiin nimellä Rhazes tai islamilainen teologi Fakhr al-Din al-Razi (1149–1210). Nimitys al-Razi viittaa heidän synnyinkaupunkiinsa ('kotoisin Raysta'). Islamilainen mu'taziliitti-teologi Abd al-Jabbar (k. 1024) toimi tuomarina Rayssa.
1800-luvun alussa Ray oli lähes autio vanhojen raunioiden kaupunki, joka sellaisena alkoi kiinnostaa eurooppalaisia arkeologeja. Nykyään se on teollisuuskaupunki, josta on nopea junayhteys Teheranin keskustaan.
Käännös suomeksi
Punky Brüster - Cooked on Phonics

| Punky Brüster - Cooked on Phonics Devin Townsend |
| --- | --- | --- |

Studioalbumin tiedot
 Julkaistu: 19. maaliskuuta 1996
 Tuottaja(t): Devin Townsend
 Tyylilaji: metalli, punk rock, parodiamusiikki
 Kesto: 58.36
 Levy-yhtiö: HevyDevy Records
Punky Brüster - Cooked on Phonics on parodinen metal/punk rock -konseptialbumi, jonka on kirjoittanut Devin Townsend. Albumi on julkaistu nimellä Punky Brüster.
Albumi kertoo puolalaisesta death metal -yhtyeestä, joka päättää luopua imagostaan tullakseen kaupalliseksi punk rock -yhtyeeksi nimeltä Punky Brüster.
Jäsenet

Jokaisella projektin jäsenellä on kaksi henkilöhahmoa, joista ensimmäinen on Punky Brüsterin jäsen, toisen ollessa Cryptic Coronerin jäsen:
Devin Townsend:
John Randahl Harder:
Adrian White:
Kappaleet

Kaikki kappaleet kirjoittanut Devin Townsend.
Recipe for Bait – 7.26
Fake Punk – 2.21
EZ$$ – 4.13
Metal Dilemma – 3.32
Oats Peas Beans & Barley – 1.49
Wallet Chain – 3.25
Heinous Anus – 1.43
Heavy Metal Mama – 4.47
Crusty's at the Ivanhoe – 6.23
Picture of Myself – 6.43
The Girls Next Door – 4.28
Larry's O – 6.06
Metal Heads are Punk Rockers – 3.06
Kokoonpano

Devin Townsend – päävokaalit, kitara
JR Harder – basso
Adrian White – rummut
Muut laulajat ja muusikot
Chris Valagao
Jed Simon
Byron Stroud
Bob Wagner
Tuotanto
Devin Townsend – nauhoitus, tuotanto
Arvostelut

Sputnikmusic
Robert Charles Wilson

Robert Charles Wilson (oikealla)
Robert Charles Wilson (syntyi 1953) on tieteiskirjailija. Hän syntyi Kaliforniassa, mutta vietti lapsuutensa Kanadassa. Hän asuu nykyään Concordissa, Ontariossa. Hänen kirjansa on palkittu John W. Campbell -palkinnolla, usealla Aurora-palkinnolla ja kahdella Philip K. Dick -palkinnolla. Hän on myös ollut Hugo-palkinnon ehdokkaana usean kerran. Hänen ensimmäinen julkaistu tarinansa oli Analog-lehdessä nimellä Bob Chuck Wilson.
Kirjoja

A Hidden Place (1986)
Memory Wire (1987)
Gypsies (1988)
The Divide (1990)
A Bridge of Years (1991)
The Harvest (1992)
Mysterium (1994)
Darwinia (1998)
Bios (1999)
The Chronoliths (2001)
Blind Lake (2003)
Spin (2005)
Rainer Rupp

Rainer Rupp (s. 1945 Saarlouis, Saksa) oli huippuvakooja, joka työskenteli koodinimillä Mosel ja myöhemmin Topaz Itä-Saksan tiedustelupalvelu HVA:lle Naton päämajassa Brysselissä vuosina 1977–1989 ja paljasti Itäblokille Naton erittäin salaisia dokumentteja.
Biografia

Rupp syntyi Länsi-Saksassa ja sai väkevän, poliittisesti vasemmistolaisen kasvatuksen. Hänen opiskellessaan vuonna 1968 Mainzissa GDRselvennä pyysi häntä vakoojaksi ja hän suostui siihen. Hän jatkoi opintojaan Brysselissä Belgiassa ja sai vakoojakoulutuksen Itä-Berliinissä. Nato palkkasi hänet vuonna 1977. Hän nousi pikaisesti arvoasteikossa ja toimitti valokuvia noin 10 000 sivusta asiakirjoja, joissa oli muun muassa tarkat paikat, joihin suunniteltiin risteilyohjusten ja Pershing-ohjusten sijoittamista Länsi-Euroopassa, ja keskeiset MC 161 -dokumentit, jotka sisälsivät Naton analyysin Varsovan liitosta ja sen aikeista sekä Naton strategian Varsovan liittoa kohtaan. Dokumentit toimitettiin nopeasti KGB:lle. Hän valokuvasi dokumentit toimistossaan tai vei ne kotiinsa valokuvattavaksi viinikellarissaan.
Hän tapasi kontaktihenkilöitään ympäri Eurooppaa ja vastaanotti toimintaohjeet numeroasemien kautta. Asemien radio-ohjelmat lähettivät kryptattuja viestejä numerosarjoina. Hänen brittiläinen vaimonsa tiesi miehensä kaksoiselämästä ja yritti saada tämän lopettamaan. Hän sanoi myöhemmin "tuohon aikaan tein uskoin tekeväni moraalisen velvollisuuteni".
Nato ei tiennyt Topazin olemassaolosta, ennen kuin GDR:n upseeri Heinz Busch loikkasi vuonna 1990. Busch ei kuitenkaan tiennyt Topazin identiteettiä. Vakoojan paljastamiseksi pidettiin useita salaisen palvelun tapaamisia lukuisissa maissa, ja niiden tarkoitus oli selvittää Topazin identiteetti. Topaz osallistui itse osaan kokouksista. CIA pääsi hänen jäljilleen, kun se sai käsiinsä GDR:n asiakirjoja viraston hajoamisen jälkeen. Rupp vangittiin lomallaan Saksassa vuonna 1993.
Rupp tunnusti ja sai 12 vuoden vankilatuomion vuonna 1994, mutta hänet vapautettiin heinäkuun alussa 2000. Rupp liittyi Demokraattinen sosialistipuolueeseen ja palveli väliaikaisesti turvallisuus- ja ulkopolitiikan neuvonantajana. Hän kuitenkin lopetti puolueessa vuonna 2003.
Väite ydinsodan estämisestä

Rupp väittää, että hänen toimensa estivät ydinsodan syksyllä 1983. Yhdysvaltalaisten asiantuntijoiden mukaan väitteesä on perää. Rupp oli haastateltavana brittiläisen Channel 4 -televisioaseman ohjelmassa "1983: The Brink of Apocalypse", joka lähetettiin Isossa-Britanniassa tammikuussa 2008. Tällöin Rupp sanoi, että hän oli Able Archer 83 -harjoituksen aikana välittänyt HVA-kontrollereilleen viestin, jonka mukaan Nato ei ollut valmistautumassa laukaisemaan yllätyshyökkäystä Neuvostoliittoa vastaan harjoituksen aikana. Hän teki tämän koodaamalla viestin laitteeseen, joka oli naamioitu laskukoneeksi ja joka sitten käänsi viestin lyhyiksi sähköisiksi purkauksi, jotka voitiin lähettää puhelinnumerona. Hän piti tätä elintärkeänä ennaltaehkäisynä, jotta Neuvostoliitto ei olisi iskenyt Nato-joukkoja vastaan. Samassa ohjelmassa Rupp sanoi, että hän oli ylpeä siitä vahingosta, jota hän teki vuosien saatossa Natolle.
Raiskiojärvi

| Raiskiojärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Pirkkala
Koordinaatit:  61°24′23″N, 23°36′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Hahmojärveen 
Järvinumero:  35.211.1.016 
Mittaustietoja
Pinnankorkeus:  108,4 m 
Rantaviiva:  0,551 km 
Pinta-ala:  0,02085 km² 
 fiRaiskiojärvi 
Raiskiojärvi  on Pirkanmaalla Pirkkalassa Tampere-Pirkkalan lentoaseman alueella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Raiskiojärvi on osa Pyhäjärven lähialuetta.